**SZERZŐDÉS**

* **módosításokkal egységes szerkezetben -**

amely létrejött egyrészről az **Észak-Balatoni Térség Regionális Települési Szilárdhulladék-kezelési Önkormányzati Társulás** (székhelye: 8200 Veszprém, Házgyári út 1., PIR azonosító: 589365100, adószám:15589363-2-19, képviseli Bázsa Botond Társulási Elnök), mint Megrendelő (a továbbiakban: **Megrendelő**)

másrészről az **ÉBH Észak-Balatoni Hulladékgazdálkodási Nonprofit Korlátolt Felelősségű Társaság** (székhely: 8200 Veszprém, Házgyári út 1., cégjegyzékszám: 19-09-512480, adószám: 12429057-2-19, képviseli: Barta Krisztina ügyvezető), mint Szolgáltató (a továbbiakban: **Szolgáltató**)

együttesen: Felek között alulírott napon és helyen az alábbiak szerint.

*PREAMBULUM*

*Felek rögzítik, hogy közöttük hulladékgazdálkodási közszolgáltatási szerződés jött létre 2009. november 12. napján, amelyet felek azt követően több alkalommal módosítottak. Felek rögzítik továbbá, hogy az előzőekben foglalt közszolgáltatási szerződés tartalmát tekintve vegyes szerződés, mivel hulladékgazdálkodási közszolgáltatásra vonatkozó rendelkezéseket, valamint a Megrendelő tulajdonában lévő létesítmények/eszközök/ingatlanok bérletére, üzemeltetésére vonatkozó rendelkezéseket egyaránt tartalmaz. A hulladékról szóló 2012. évi CLXXXV. törvény 92/H.§ (4) bekezdése alapján a hulladékgazdálkodási közszolgáltatási szerződések 2023. június 30. napján megszűnnek. Tekintettel ugyanakkor a fenti szerződés vegyes jellegére, arra, hogy az nem csak közszolgáltatási jogviszonyt, hanem bérleti illetve üzemeltetési jogviszonyt is szabályoz, a létesítmények, eszközök használatára vonatkozó szerződéses rendelkezések változatlan tartalommal való hatályban maradásának nincs akadálya, ezért felek az alábbi rendelkezéseket 2023. július 1. napjától is érvényesnek és hatályosnak tekintik.*

*Felek rögzítik továbbá, hogy a MOHU MOL Hulladékgazdálkodási Zrt., a koncesszióról szóló 1991. évi XVI. törvény 20. § (1) bekezdésében meghatározott, a hulladékról szóló 2012. évi CLXXXV. törvény 53/H. § (2) bekezdés rendelkezéseinek megfelelően alapított, Magyarországon bejegyzett és működő Koncessziós Társaság. A Ht. 18/D. § értelmében a hulladékgazdálkodási közszolgáltatás ellátásához igénybe vett, valamint hulladékgazdálkodási közszolgáltatás vagy a hulladékgazdálkodási közszolgáltatási résztevékenység ellátására létesült, vagy beszerzésre került hulladékgazdálkodási eszköz szabad kapacitásnak minősül, és amennyiben az érintett eszköz üzemeltetője vagy tulajdonosa a szabad kapacitás ellenére az eszköz használatát vagy igénybevételét legkésőbb 2023. június 1. napjáig nem teszi lehetővé, a koncesszor, a koncessziós társaság vagy a koncesszori alvállalkozó kérelmére, a hulladékgazdálkodási hatóság kötelezi arra az üzemeltetőt vagy a tulajdonost.*

1. A Szerződésben meghatározott szolgáltatás ellátásához szükséges egyes eszközök a Megrendelő tulajdonát képezik, az eszközök és létesítmények tételes felsorolását a Szerződés 2. melléklete tartalmazza.

2. A Megrendelő a 2. mellékletében részletezett eszközök és létesítmények esetén elismeri és megerősíti, hogy a Szolgáltató üzemeltetési joga jogfolytonosságból eredően a hulladékgazdálkodási tevékenység ellátására 2030. december 31. napjáig megilleti.

***3. A Szolgáltató köteles a Megrendelő részére a 2. mellékletben részletezett eszközökért bérleti díjat fizetni. A díj fizetésére negyedévente egy alkalommal, tárgynegyedévet követő hónap 30. napjáig esedékesen utólag - kerül sor. Felek megállapodnak, hogy a bérleti díj mértékét a Társulási Tanács állapítja meg előző év október 31. napjáig. A bérleti díjból előre meghatározott keretösszeg mértékéig kompenzációra kerül a Szolgáltató által elvégeztetett, Megrendelőt terhelő pótlási alapból finanszírozandó javítások költsége. Ennek mértékét*** ***a Társulási Tanács állapítja meg.***

4. Megrendelő vállalja, hogy a 3. pontban részletezett bérleti díjat elkülönítetten kezeli és a befizetett összeget, a Szolgáltató javaslatát megismerve elsősorban a hulladékgazdálkodási rendszer megújítására, fejlesztésére használja fel. Megrendelő jogosult a 3. pontban részletezett bérleti díj egyéb, meghatározott célú és megállapított összegű felhasználására is.

5. A Szolgáltató az eszközök igénybevétele során tevékenység körében az alábbi kötelezettségekkel tartozik különösen

az eszközök és létesítmények üzemszerű használata, üzemeltetése,

* a folyamatos, biztonságos és bővíthető teljesítéséhez szükséges fejlesztések és karbantartások elvégzése,
* a tevékenységhez kapcsolódó felelősségbiztosítás kötése, beleértve a környezetvédelmi biztosítékot, az üzemeltetéshez szükséges gépjárművek felelősség biztosítását is. Az átvett eszközök, járművek tekintetében Szolgáltató teljes körű vagyoni felelősséget és kárveszély viselési kötelezettséget vállal azzal, hogy amennyiben az adott eszköz vonatkozásában vagyonbiztosítás megkötésre került, abban az esetben a biztosító helytállásának mértékéig értelemszerűen nem kell a kárt megtérítenie, de a biztosítási összeg a Megrendelőt illeti meg amelyet a biztosító általi térítéstől számított 30 napon belül kell a Szolgáltatónak a Megrendelő felé megfizetnie.
* az energia- és egyéb közműellátó rendszerek működésének biztosítása,
* a létesítményekkel összefüggő közüzemi szolgáltatások igénybevétele,
* a külső és belső közművek és technológiai vezetékek ellenőrzése, karbantartása,
* gépészeti berendezések, gépek működtetése, ellenőrzése, karbantartása,
* biztonságtechnikai eszközök alkalmazása,
* tűzvédelmi szabályok betartása, betartatása,
* vagyonvédelem, vagyonőrzés,
* üzemeltetésből eredő károk elhárítása, enyhítése, megelőzése
* azonnali veszélyelhárítás, valamint a
* kár elleni biztosítás stb.

Felek rögzítik, hogy a Szolgáltató a Társuláshoz tartozó településeken szolgáltatást végző régiókoordinátori alvállalkozók részére adja bérbe a jelen szerződés tárgya szerinti egyes eszközöket. A Szolgáltató az 1. sz. mellékletben foglalt feltételek betartatásával jogosult az eszközöket bérbe adni.

6. Megrendelőt az eszközök rendelkezésre bocsátása körében a Szolgáltató felé az alábbi kötelezettségekkel tartozik különösen

- A gépek gépjárművek tekintetében a főalkatrész csere, javítás költségének viselése- ide nem értve a napi és a rendszeres karbantartást, egyéb eszközök esetében a rendeltetésszerű használatra való alkalmasság biztosítása.

- az eszközök pótlása, amennyiben annak fedezete a pótlási alapból rendelkezésre áll.

A Szolgáltató tudomásul veszi, hogy a Megrendelő a karbantartási, javítási munkák idejére a kieső eszköz helyett másikat nem biztosít, ennek költségét a bérleti díj nem tartalmazza. Bérleti díj összege független a kieső időtől, teljes összegben kerül megfizetésre.

7. Szerződő felek megállapodnak abban, hogy a szerződést bármelyik fél, indokolás nélkül 90 napos felmondási idővel a másik félhez címzett írásbeli nyilatkozatával felmondhatja.

8. A Szerződésre, alkalmazására és értelmezésére a magyar jogszabályokat kell alkalmazni.

9. A Szerződéssel kapcsolatos, valamint az annak megsértéséből, megszűnéséből, érvényességéből vagy értelmezéséből eredő vagy ezzel összefüggő valamennyi jogvitában a felek a hatáskörrel és illetékességgel rendelkező rendes bírósághoz fordulnak.

10.A szerződő felek kötelezik magukat arra, hogy a Szerződés teljesítése során tudomásukra jutott valamennyi információt, adatot, a szerződéssel összefüggésben keletkezett dokumentumok tartalmát üzleti titokként kezelik, azokat kizárólag Szerződés céljaira használják fel, és csak azon munkatársaik számára teszik azokat megismerhetővé, akiknek a feladatai ellátásához azok megismerése szükséges, és írásban kötelezettséget vállaltak az üzleti titok megtartására. Az üzleti titok fogalma értelemszerűen nem foglalja magában azokat az információkat, adatokat, stb., amelyek a felek bármelyike vagy a közvélemény előtt már ismertek voltak vagy később, a titoktartási kötelezettség megsértése nélkül váltak széles körben ismertté, vagy megismerhetővé.

11. Az előző pontban titoktartási kötelezettség nem vonatkozik törvény, illetve önkormányzati rendelet alapján a közérdekű és a közérdekből nyilvános adatokra.

12. A Szerződés egyes rendelkezéseinek érvénytelensége esetén a szerződés egyéb részei érvényben maradnak. Az érvénytelen rendelkezést a felek érvényes, gazdasági szempontból a lehető legnagyobb mértékben egyenértékű rendelkezéssel váltják fel.

13. A Szerződésből eredő jogok és kötelezettségek teljes mértékű vagy részleges engedményezéséhez a mindenkori másik fél előzetes, írásbeli hozzájárulása szükséges.

14. Felek megállapodnak, hogy a közöttük 2018. október 26. napján létrejött megállapodást – átadott eszközök, létesítmények felújítására, pótlására, fejlesztésére vonatkozó, valamint az üzemeltetésből eredő károk megtérítése kapcsán irányadó eljárásrend tárgyában – valamint annak 2019. június 3. napján kelt 1. sz. módosítását hatályon kívül helyezik.

15. A felek képviselői kijelentik, hogy a Szerződés aláírására teljeskörű felhatalmazással rendelkeznek.

A felek rögzítik, hogy jelen szerződés módosítás hatályba lépésének időpontja 2024. január 1.

A jelen szerződés felek – átolvasás után – mint akaratukkal mindenben megegyezőt jóváhagyólag írtak alá.

Veszprém, 2023. …………….. …

|  |  |  |
| --- | --- | --- |
| Észak-Balatoni Térség Regionális Települési Szilárdhulladék Kezelési Önkormányzati Társulás  képviseletében:  **Bázsa Botond** elnök |  | ÉBH Észak-Balatoni Hulladékgazdálkodási Nonprofit Korlátolt Felelősségű Társaság  képviseletében:  **Barta Krisztina** ügyvezető |