1. sz. melléklet

A Szolgáltató,mint Bérbeadó a Megrendelő, mint Tulajdonos jóváhagyásával az alábbi Mellékletben foglaltak szerint adja bérbe az eszközöket:

* A bérbeadott eszközök karbantartása, javítása az Eszközhasználó (Régiókordinátorral szerződéses viszonyban lévő cég) kötelezettsége. A gépeken, gépjárműveken végzett nem pótlás tárgykörébe tartozó javításokról,karbantartási munkákról tárgyhót követő hónap 10. napjáig köteles a Bérbeadót írásban (email) tájékoztatni a Tulajdonos becsatolásával, a beépített alkatrészek és az elvégzett munka tételes listájával, a tárgyhavi gépüzemórák és a futott kilométer teljesítmény feltüntetésével.
* A gépek, gépjárművek főalkatrészeit érintő javításának költsége az alábbi feltételek betartása mellett a Tulajdonost terheli.

Főalkatrész cseréjéhez, javításához a Tulajdonosnak előzetesen, írásban kell hozzájárulását adnia. Az Eszközhasználó előzetesen e-mailben jelzi a Bérbeadónak, a Tulajdonos becsatolásával az elvégzendő javítást. Amennyiben a javítás költsége várhatóan meghaladja a nettó 1 millió Ft-ot, akkor a Bérbeadó köteles 3 szerviztől ajánlatot kérni vagy nyilatkozatot a kizárólagos szakszervíztől, melyet továbbít a Tulajdonos felé. A munkálatok csak a Tulajdonos írásbeli jóváhagyása után kezdhetők meg. Amennyiben az Eszközhasználó a Bérbeadó előzetes engedélye nélkül végzi, végezteti el a javítási, felújítási munkálatokat, annak teljes költsége az Eszközhasználót terheli. Az ajánlatok kézhezvételétől számított 5 munkanapon belül a Megrendelő e-mail-ben engedélyezi a munka elvégzését, vagy az általa kijelölt szervízbe szállíttatja a gépjárművet. Ilyen esetben az Eszközhasználó köteles a gépjárművek munkálatok megkezdése előtti állapotát visszaállítani.

Az Eszközhasználó tudomásul veszi, hogy gépjárművek esetén az alábbi alkatrészek tekintendők főalkatrésznek:

Belső égésű motorok fő szerkezeti részei:

1. motorház (motorblokk),

2. hengerperselyek,

3. hengerfej,

4. a forgattyús mechanizmus,

• dugattyú, dugattyúcsapszeg,

• dugattyúgyűrű,

• hajtókar,

• forgattyútengely,

• lendítőkerék,

5. segédberendezések (vezérlés, kenő és hűtőrendszer stb.)

6. motorvezérlő elektronika.

Gépjárművek erőátviteli rendszerének fő részei:

1. kormánymű,

2. váltómű (mely magában foglalja az esetleges osztóművet),

3. differenciálművek, hídtesttel,

4. fő-alváz vagy önhordó kocsiszekrény,

5. a nyomaték átvitelét biztosító tengelykapcsoló,

6. sebességváltót,

7. kardántengelyek és gömbcsuklók,

8. váltóvezérlő elektronika.

Emelőgép rendszerének fő részei:

1. hidromotor,

2. hidraulika vezérlőtömb.

A felépítmény fődarabjai.